Bæta þarf aðgengi að menntun og auka fjölbreytni í atvinnulífinu Silja Dögg Gunnarsdóttir , alþingismaður Framsóknar í Suðurkjördæmi og forseti Norðurlandaráðs , segir frá ráðstefnu í þingmannasamstari Norðlægu víddarinnar , NorthernDimensionParliamentary Forum í Bodö í Norður-Noregi í yfirlýsingu í vikunni . Ræddir voru flutningar og öryggi á hafi , um samvinnu í umhverfismálum , sjálfbæra ferðamennsku og frumkvöðlastarfsemi í menningarmálum , framtíðarstefnumótun samstarfs Norðlægu víddarinnar og fleira . Silja Dögg stýrði fundi um flutninga og öryggi í hafinu með þátttakendur frá Norðurlöndunum , Rússlandi , Evrópusambandinu og Eystrasalts ríkjum og ýmsum stofnunum m.a . Norræna fjárfestingabankanum NIB . Fulltrúar ungs fólks taka virkan þátt í ráðstefnunni segir Silja Dögg . En það eru fulltrúar frá Murmansk , Lapplandi og Tromsö . Skilaboð þeirra voru skír , bæta þarf aðgengi að menntun og auka fjölbreytni í atvinnulífinu svo fólk vilji búa í norðrinu , stjórnvöld verða að hlusta á unga fólkið hvað varðar stefnumótun í umhverfismálum .